शेरिन मर्डर केस: विदेश सुषमा स्वराज ने कहा, गोद लेने की प्रक्रिया की करें जांच- हरिभूमि, Haribhoomi
Home > ख़बरें > देश > शेरिन मर्डर केस: विदेश सुषमा स्वराज ने कहा, गोद लेने की प्रक्रिया की करें जांच
शेरिन मर्डर केस: विदेश सुषमा स्वराज ने कहा, गोद लेने की प्रक्रिया की करें जांच
तीन साल की भारतीय बच्ची शेरिन मैथ्यूज की अमेरिका के टेक्सास में हुई हत्या हो गई थी।
टीम डिजिटल/हरिभूमि, दिल्ली28 Oct 2017 1:23 AM GMT
विदेश मंत्री सुषमा स्वराज ने शुक्रवार को महिला और बाल विकास मंत्री मेनका गांधी को तीन वर्षीय लड़की शेरिन मैथ्यूज की गोद लेने की प्रक्रिया की जांच के लिए अनुरोध किया है।
बता दें कि बिहार से गोद ली गई तीन साल की भारतीय बच्ची शेरिन मैथ्यूज की अमेरिका के टेक्सास में हुई हत्या हो गई थी।
इस घटना के मद्देनजर, अब से गोद लिए गए बच्चों के लिए पासपोर्ट महिला एवं बाल विकास मंत्रालय की मंजूरी के बाद ही जारी किए जाएंगे। शेरिन मैथ्यूज सात अक्टूबर को लापता हो गई थी और उसका शव रविवार को टेक्सास के डल्लास में एक पुलिया से बरामद हुआ था।
अदालती दस्तावेजों से मिली जानकारी के मुताबिक, वेस्ले मोन मैथ्यूज ने पहले पुलिस को बताया था कि दूध न पीने की सजा के कारण शेरिन उनके रिचर्डसन शहर के घर के पीछे बनी लेन से सात अक्टूबर को सुबह तीन बजे गायब हो गई थी।
मैथ्यूज को सोमवार को गिरफ्तार किया गया है। पिता ने स्वीकार कर लिया है कि उसने ही बच्ची का गला दबाया था, जिसके कारण उसकी मौत घर में ही हो गई थी।
पुलिस ने वेस्ले मोन मैथ्यूज के ऊपर बच्ची को गंभीर चोट पहुंचाने का आरोप लगाया है, जिसमें अधिकतम 99 साल की सजा हो सकती है।
Sherin Mathews Murder Case Sushma Swaraj Maneka Gandhi Bihar Baby Killed External Affairs Minister Sushma Swaraj Texas शेरिन मैथ्यूज हत्या केस सुषमा स्वराज मेनका गांधी बिहार बेबी हत्या विदेश मंत्री सुषमा स्वराज टेक्सास